cyanic-selkie/wikianc huggingface dataset:
Virukset
Virukset taudinaiheuttajina
pienoiskuva|upright|[[Herpesvirus leviää hermosoluissa aiheuttamatta oireita, kunnes muuttuu virulentiksi. Tällöin virukset kulkeutuvat iholle aiheuttamaan näkyvää solutuhoa.]] Monille viruksille, kuten poliovirukselle, on tyypillistä, että vain osa virustartunnan saaneista sairastuu. Jos puolustusjärjestelmän solut toimivat riittävän tehokkaasti, viruksen monistuminen estyy, eikä tartunnan saanut sairastu.
Viruksen infektoiman solun solukalvo muuttuu yleensä niin, että se alkaa toimia antigeenina. Tällöin T-lymfosyytit voivat tappaa sen. B-lymfosyytit vastaavasti alkavat tuottaa virukselle vasta-aineita isäntäeliön immuunisuojaa varten. Myös infektoitunut solu itse pyrkii toimimaan virusta vastaan estämällä sen lisääntymistä tuottamillaan interferoneilla. Interferonit voivat levitä myös infektoituneen solun ympärillä olevien solujen reseptorimolekyyleihin ja saada muutkin solut tuottamaan interferoneja.
Anne Lihavainen
Anne Lihavainen on suomalainen Porvoossa asuva nukketeatteritaiteilija. Hän vetää kiertävää perustamaansa nukketeatteria Ofeliaa ja valmistaa nukkeja.
Virukset
Virukset taudinaiheuttajina
Virukset voivat saada toisinaan potilaan elimistön immuunipuolustuksen riehaantumaan ylikierroksille, jolloin se tuottaa liikaa tulehdusta välittäviä sytokiineja, joiden tehtävänä on auttaa elimistöä tuhoamaan omia viruksen infektoimia solujaan. Kun tulehdussytokiinejä on liikaa, soluja tuhoutuu haitallisessa määrin.
Anne Lihavainen
Lihavainen siirsi vuonna 2015 Ofelian toiminnan Porvoon vanhalta rautatieasemalta samaan kaupunkiin Taidetehtaalle. Lihavainen sai vuonna 2016 Porvoon kaupungin kulttuuripalkinnon.
Virukset
Virukset taudinaiheuttajina
Virus saattaa myös jäädä ihmisen elimistöön ja aktivoitua uudestaan senkin jälkeen kun hän on jo parantunut sen aiheuttamasta sairaudesta.
Anne Lihavainen
Lihavainen on ollut aikaisemmin mukana Nukketeatteri Poijussa, joka on osallistunut Kuulas-lastenteatterifestivaalille ja Kangasalan Nukketeatteripäiville Hän on vieraillut Nukketeatterikeskus Poijun kanssa myös Ruotsissa ja vuonna 2005 Lumienkeli-ryhmän mukana Japanissa.
Virukset
Virustautien historiaa
Useat virussairaudet, kuten isorokko ja tuhkarokko, ovat vaivanneet ihmiskuntaa tuhansien vuosien ajan. Jotkut virussairaudet ovat kuitenkin varsin uusia. Esimerkiksi HI-viruksen aiheuttama AIDS on vasta muutaman vuosikymmenen ikäinen ilmiö. Toisaalta ihmisen pitkäikäinen vitsaus isorokko on onnistuttu kitkemään maapallolta Maailman terveysjärjestö WHO:n järjestämän maailmanlaajuisen rokotuskampanjan ansiosta. Sitä aiheuttaneesta Variola-viruksesta on virallisesti jäljellä enää näytteet kahdessa tarkoin vartioidussa laboratoriossa Yhdysvalloissa ja Venäjällä. Isorokkoon kehitettiin myös maailman ensimmäiset rokotteet Englannissa 1700-luvulla.
Anne Lihavainen
Lihavainen on saanut Kordelinin apurahan 6 000 euroa vuonna 2011 Teatteriesityksen Hunajasydän valmistamiseen, vuonna 2012 puolivuotisen Näyttämötaiteen taiteilija-apurahan. sekä vuonna 2015 Suomen kulttuurirahaston Taidetta hoitolaitoksiin -apurahan 18 000 euroa nukketeatterihankkeen toteuttamiseen naisvankilassa.
Virukset
Rokotteet
Virusrokotteen kehittämiseen tarvitaan yleensä 10–15 vuotta. Jotkut virukset, kuten HI-virus ja influenssavirus, kykenevät muuntautumaan hyvin nopeasti perimänsä suuren mutaatiofrekvenssin ansiosta, jolloin virusta vastaan toimivaa rokotetta on käytännössä mahdoton kehittää; kun jonkinlainen rokote saadaan kehitettyä, tunnistamisessa käytettävät viruksen pinnan proteiinit ovatkin jo ehtineet muuntua uudenlaisiksi.
Yleisimmässä virusrokotteen tyypissä käytetään elävää virusta, jota on heikennetty, jotta se ei aiheuttaisi tautia. Heikennettyjä viruksia voidaan valmistaa useilla menetelmillä. Erityisen paljon käytetään menetelmää, jossa ihmisen viruksen annetaan siirtyä sukupolvesta toiseen jonkin eläimen, kuten kanan, viljellyissä soluissa tai alkioissa. Tarpeeksi kauan lisäännyttyään virukset ovat muuntuneet niin, että ne kykenevät lisääntymään ihmisessä vain heikosti, eivätkä aiheuta tautia. Ne kykenevät kuitenkin aktivoimaan ihmisen immuunijärjestelmän ja aiheuttamaan immuniteetin. Toinen tapa on käyttää rokotteessa kuolleita eli inaktivoituja viruksia. Virukset inaktivoidaan esimerkiksi kuumentamalla tai kemikaalien avulla. Näin käsitelty virus ei kykene lisääntymään elimistössä, mutta immuunijärjestelmä tunnistaa sen silti. Tällä tavalla saatu immuniteetti on melko lyhytkestoinen, joten rokotus joudutaan aika ajoin uusimaan. Rokote voi sisältää myös pilkottuja taudinaiheuttajia tai niiden pintaproteiineja tai pintasokereita. Pintaproteiinin osia voidaan valmistaa myös synteettisesti, jolloin puhutaan peptidirokotteista. Geeniteknologian avulla valmistettuja proteiineja käyttävät rokotteet ovat rekombinanttirokotteita. Kolmas tyyppi ovat DNA-rokotteet, jotka ovat yhä kokeiluvaiheessa. DNA-rokotuksessa viruksen geenejä ruiskutetaan elimistöön puhtaan DNA:n muodossa.
Lääkkeet
Useimpia viruksia vastaan ei ole varsinaisia lääkkeitä. Antibiootit tepsivät vain bakteereihin, eivät viruksiin. Viruslääkkeet eivät kykene tuhoamaan virusta, vaan ne ainoastaan estävät sen toimintaa. Tavallisia flunssaviruksia vastaan ei ole kannattanut kehittää viruslääkettä, sillä niiden aiheuttamat oireet ovat pääsääntöisesti lieviä. Influenssavirusta vastaan on lääkeaineita, joita käytetään vakavimmissa tapauksissa. Myös esimerkiksi HI-virusta ja herpesvirusta vastaan on kehitetty lääkkeitä. Tietty viruslääke vaikuttaa yleensä vain yhteen virustyyppiin, mutta jotkin lääkkeet vaikuttavat useampaankin.
Virusdiagnostiikka
Virusdiagnostiikka tarkoittaa menetelmiä, joiden avulla virus osoitetaan ja tunnistetaan. Menetelmiä on useita, ja niiden käyttö riippuu esimerkiksi käytettävissä olevan näytteen määrästä ja laadusta sekä viruksen todennäköisestä määrästä näytteessä. Etsittävä kohde voi olla viruspartikkeli, viruksen proteiini, nukleiinihappo tai elimistöön viruksen käynnistä jäänyt jälki. Virusviljely on menetelmä, jossa näyte suodatetaan bakteerisuodattimen läpi ja lisätään maljoilla kasvatettujen solujen joukkoon. Soluissa lisääntyvä virus aiheuttaa mikroskoopilla havaittavia muutoksia, jotka voivat kertoa viruksen laadusta. Elektronimikroskoopin avulla voidaan havaita viruksia, jos niitä on näytteessä runsaasti, kuten ripulitaudeissa. Viruksia voidaan tunnistaa myös näytteessä syntyvien vasta-aineiden perusteella.
Virusten käyttö lääketieteessä
Faagiterapiassa bakteereja vastaan käytetään niitä tappavia viruksia eli bakteriofageja. Niitä käytetään ulkoisesti ihoinfektioissa, leikkaushaavoissa ja palovammoissa sekä sisäisesti suolistotulehduksissa. Myös suonensisäistä käyttöä on kokeiltu, vaikka se onkin vaikeaa. Ennen bakteereja tappavien antibioottien keksimistä 1920-luvulla faagiterapiaa käytettiin monessa maassa. Nykyisin sitä käytetään vielä esimerkiksi Venäjällä, Georgiassa, Puolassa ja Intiassa. Kiinnostus faagiterapiaan on virinnyt uudelleen länsimaissa 2000-luvulla kun antibiooteille vastustuskykyisiä bakteerikantoja on löytynyt.
Geeniterapiassa viruksia käytetään kuljettamaan hoitavia geenejä kohdesoluihin. Virusten genomiin ympätään lisägeenejä, jotka virus kuljettaa mukanaan soluihin, missä ne koodaavat haluttua proteiinia.
Viruksia voidaan hyödyntää syöpäsolujen tuhoamisessa, sillä jotkin virukset infektoivat luonnostaan syöpäsoluja ja tappavat niitä. Viruksista johdettujen geeninkuljettimien eli vektorien avulla voidaan syöpäsoluihin myös viedä aineita, jotka aiheuttavat solun tuhoutumisen.
Biotekniikassa virusvektorien avulla on selvitetty esimerkiksi sitä, mitä jokin proteiini saa aikaan soluissa. Proteiinia vastaava geeni lähetetään soluihin virusvektorin mukana. Jos halutaan valmistaa jotain proteiinia, sitä vastaava geeni siirretään virusvektoriin, jonka avulla solut muunnetaan haluttua proteiinia tuottaviksi tehtaiksi. Faagiseulonnan avulla voidaan tuottaa spesifejä ja erityisen hyvin toimivia bakteerien vasta-aineita.
Juha Juujärvi
Juha Juujärvi (s. 13. joulukuuta 1974 Oulu) on suomalainen jääkiekkovalmentaja, joka toimi vuosina 2014–2016 Mestiksessä pelaavan LeKin päävalmentajana. Hän on toiminut kommentaattorina Ylen televisioimissa Mestis-peleissä kaudella 2016–2017.
Ura
Juujärvi aloitti uransa Kärppien B-junioreiden päävalmentajana kaudella 2001–2002. Seuraavalle kaudelle Juujärvi siirtyi Tapparan A-junioreiden päävalmentajaksi, jossa hän toimi kauteen 2005–2006 asti. Seuraavan kauden Juujärvi piti välivuoden valmentamisesta työskennellen Tapparan kehityspäällikkönä. Kaudelle 2006–2007 Juujärvi siirtyi päävalmentajaksi Mestiksen LeKiin, jossa kuitenkin oli vain kauden ajan. Kaudet 2007–2009 Juujärvi toimi Ilveksen apuvalmentajana. Kauden 2010–2011 Juujärvi toimi Ilveksen A-junioreiden päävalmentajana. Joulukuussa 2011 Juujärvi nimitettiin KooKoon päävalmentajaksi Ismo Lehkosen tilalle, jossa hän jatkoi myös kaudet 2012–2013 ja 2013–2014 jonka kruunasi se kun Juujärvi valmensi KooKoon Mestis mestaruuteen.
Kaudella 2019–2020 Juujärvi toimi Tapparan alle 20-vuotiaiden joukkueen päävalmentajana. Marraskuussa 2021 JYP palkkasi hänet apuvalmentajaksi. Juujärvi korvasi tehtävässä Jukka Varmasen, joka siirtyy seuran sisällä muihin valmennustehtäviin.
Juujärvi on koulutukseltaan luokanopettaja, ja hän on toiminut Kempeleen kunnanvaltuutettuna Kokoomuksen valtuustoryhmässä.
Juujärvi vietti lapsuutensa Kempeleessä, jossa myös kävi peruskoulun.
Minä, siili ja trumpetti
Juoni
Noin kymmenvuotias kaupunkilaispoika Ailu (Kimmo Lempinen) joutuu kesäksi hiljaiseen saareen, jossa hänen isänsä (Risto Salmi) työskentelee siltatyömaalla. Isän työ- ja vapaa-ajan kiireiden vuoksi poika viettää paljon aikaa lossivahti Kettusen (Esko Pesonen) ja tämän taiteilijavaimon (Sirkku Grahn) hoivissa. Ailu löytää merestä kolhiintuneen trumpetin ja pelastaa siltatyömaalta lemmikikseen siilin.
Vastaanotto
Elokuva sai Tampereen elokuvajuhlien kotimaisen kilpailun pääpalkinnon 1984.
Môndôl Kiri
thumb|right|250px|Maakunnan sijainti kartalla Môndôl Kiri eli Mondulkiri on yksi Kambodžan 24 maakunnasta. Se sijaitsee maan itäosassa rajautuen lännessä Krâchéhin maakuntaan, luoteessa Stŏeng Trêngin maakuntaan, pohjoisessa Rôtanak Kirin maakuntaan ja idässä sekä etelässä Vietnamiin. Mondulkiri on kooltaan Kambodžan suurin maakunta (14 288 km2), mutta asukasluvultaan maan pienin, sillä sen alueella asui vuoden 2008 väestönlaskennan mukaan vain 60 811 ihmistä. Eri heimot muodostavat suurimman osan maakunnan asukkaista, joista lähes puolet kuuluu Pnong-heimoon. Maakunta jakaantuu viiteen piirikuntaan.
Théodore Cornut
Marokon sulttaani Muhammad III päätti vuonna 1765 perustaa sataman Atlantin rannikolle Mogadoriin eli nykyiseen Essaouiraan. Sulttaani pyysi Cornutia suunnittelemaan nykyaikaisen Mogadorin kaupungin. Cornutin suunnittelema kaupunki edustaa yhdistelmää eurooppalaisia ja marokkolaisia tyylisuuntia, mikä miellytti sulttaania, joka antoi kaupungille nimen Essaouira eli ”hyvin suunniteltu”. Eräiden lähteiden mukaan Cornut olisi ollut sulttaanin vankina 1765 tapahtuneen epäonnistuneen Larachen retken jälkeen, ja että hän olisi sulttaanin orjana suunnitellut kaupungin.
Let Us Prey
Let Us Prey on englantilaisen doom metal -yhtye Electric Wizardin neljäs studioalbumi vuodelta 2002. Tyylillisesti levy noudattaa Dopethronen viitoittamaa tietä, mutta on entistäkin raskaampi ja synkempi sekä sludge-vaikutteita on entistäkin enemmän. Albumilla on myös joitakin yhtyeelle epätyypillisiä kokeiluita, esimerkiksi "We, the Undead" kulkee epätavallisen nopealla tempolla ja Justinin laulu on hänelle epätyypillistä rääyntää sekä tyylilajiltaan enemmänkin dark ambientia edustavassa "Night of the Shapessa" kuullaan pianoa ja viulua. Ambient-vaikutteita on havaittavissa muuallakin, sillä albumin kaikki raidat perustuvat pitkälti hypnoottiseen toistoon. Levy ei ole noussut suuren yleisön suosioon, mutta silti monet pitävät sitä yhtenä yhtyeen parhaista julkaisuista. Albumin yhdellekään kappaleelle ei ole julkaistu lyriikoita, ja se on viimeinen alkuperäisen Electric Wizard -kokoonpanon nauhoittama julkaisu.
Eeva
Eeva tai EEVA voi tarkoittaa seuraavia:
Kaija Lustila
thumb|Kaija Lustila esiintymässä vuonna 2009. Kaija Lustila (s. 8. marraskuuta 1965 Kurikka) on suomalainen iskelmä- ja tangolaulaja.
Lustilan laulajan ura alkoi vuonna 1982 hänen mentyään Risto Oja-Lipastin tanssiorkesterin koelaulutilaisuuteen, jossa hän menestyi niin hyvin, että sai aloittaa keikkailemisen heti. Muutaman vuoden kuluttua hän perusti oman yhtyeen, Bajeron, ja siirtyi soolouralle.
1990-luvun alkupuolella Lustila osallistui television Ykköstähti-kilpailuun, jonka kautta hän saavutti merkittävämpää tunnettavuutta. Fazer Finnlevyn silloinen kykyjenetsijä Turkka Mali huomasi hänellä olevan mahdollisuuksia ja ehdotti levytyssopimusta. Ensilevy oli Malin sanoittama ja Jari Puhakan säveltämä sekä sovittama Sellaiset silmät, joka julkaistiin vuonna 1992. Se sai runsaasti radiosoittoa.
Lustilan toinen albumi julkaistiin vuonna 1994, ja kolmannen albuminsa jälkeen vuonna 1999 hän osallistui Syksyn säveleen Kari Sallin säveltämällä ja Turkka Malin sanoittamalla kappaleella ”Kaukainen tähti”.
Lustila sijoittui toiseksi Seinäjoen tangomarkkinoilla vuonna 2009 ja vaikutti tangomarkkinoiden tuomaristossa vuosina 2011 ja 2012.
Tuuliot
Tuuliot (Ifloga) on asterikasvien (Asteraceae) heimoon kuuluva kasvisuku. Sukuun kuuluu 16 lajia.
Tuuliot muistuttavat tuulenlentoja eli sykerötuulenlentoja (Filago), joiden tieteellisestä nimestä tuulioiden tieteellinen nimikin on johdettu.
Horatio Parker
thumb|Horatio Parker Horatio Parker (15. syyskuuta 1863 – 18. joulukuuta 1919) oli yhdysvaltalainen säveltäjä, urkuri, kuoromestari ja musiikinopettaja.
Parker sai vuonna 1893 toimen Bostonin Trinity Churchin urkurina ja kuoromestarina. Hän sai mainetta myös opettajana, oppilaanaan mm. Charles Ives.
Parkerin sävellystuotantoon kuuluu esimerkiksi kuoro- ja oopperamusiikkia, kuten Mona (1912) ja Hora Novissima. Säveltäjä kuoli keuhkokuumeeseen joulukuussa 1919.
Afrikan sarven merirosvous
pienoiskuva|Somalialaisia merirosvoja aseinaan [[AKM-kiväärit, RPG-7-kranaatinheittimet ja automaattipistoolit.]] pienoiskuva|Merirosvot ovat ottaneet vangeiksi kiinalaisen kalastusalus Tian Yu No. 8:n miehistön. pienoiskuva|Somalian merirosvojen hyökkäysten laajuus vuonna 2010. Afrikan sarven merirosvous tarkoittaa Somalian paikallisen väestön Adeninlahdella, Guardafuin kanaalissa ja Somalianlahdella tekemää kansainvälisten alusten ryöstelyä. Toiminta nousi huippuunsa elokuussa 2008, jolloin alueesta tuli merenkululle vaarallisin alue maailmassa.
Afrikan sarven merirosvous on suhteellisen uusi ilmiö ja se on syntynyt Somalian valtiovallan hajoamisen seurauksena 1990-luvun alussa. Afrikan sarven alue ei ole kauttaaltaan merirosvojen vallassa, vaan merirosvot toimivat muutamasta pienestä satamasta, vaikka heidän toimintansa ulottuu jopa tuhansien kilometrien säteelle.
Merirosvojen tavoitteet ja toiminta
Ensimmäiset laivakaappaukset Afrikan sarven alueella liittyivät alun perin maan sisällissodan osapuolten välisiin laivojen takavarikointeihin. Tämän jälkeen merirosvoudesta on kehittynyt vähitellen yksityistä rikollista liiketoimintaa. Sisällissodan takia kalastajien toimeentulo heikentyi, jolloin muun muassa Adeninlahden hummerin kalastajat ryhtyivät merirosvoiksi.
Kun liikemiehet huomasivat, että merirosvous tuottaa valtavia voittoja, he alkoivat varustaa sopivia venekuntia merirosvoukseen. Merirosvous on muuttunut muutaman rikollispäällikön harrastamaksi liiketoiminnaksi, jota oikeutetaan rannikkojen puolustamisella. Keskusvallan rippeet ja alueelliset kapinallisryhmät tuomitsevat kuitenkin merirosvouden. Niinpä merirosvot toimivat alueilla, joilla vallanpitäjät puuttuvat.
Länsimaissa uskotaan, että turvallisuus Somalian vesillä voidaan palauttaa vahvan keskusvallan palauttamisen myötä. Somalian rantaviivan pituus on yli 3 000 kilometriä. Islamistikapinallisten kanssa sotaa käyvän keskushallinnon on lähes mahdoton valvoa, mitä valtavalla rannikolla tapahtuu. On huomattava, että sisällissodan olosuhteissa merirosvous ei ole levinnyt koko rannikon laajuiseksi, vaan se keskittyy tiettyihin kaupunkeihin Afrikan sarven kärjessä sijaitsevan autonomiseksi julistautuneen Puntmaan alueella.
EU:n Atalanta-operaation komentajan, kenraalimajuri Buster Howesin mukaan merirosvot kiduttavat panttivankejaan ja käyttävät heitä ihmiskilpinä. Vankeja aletaan pahoinpitelemään sota-aluksien lähestyessä, ja lopetetaan vasta kunnes sota-alus on poistunut.
Laiton kalastus
Somalian merirosvot puolustavat toimintaansa väittämällä toimivansa rajavartioina valtiottomassa maassa. Heidän mukaansa ulkomaiset laivat tulevat alueelle ryöstö- ja liikakalastamaan ja dumppaamaan myrkyllisiä jätteitä Somalian rannikkovesille. Lunnaat eivät ole mitään siihen verrattuna kuinka paljon jätteitä on dumpattu maamme vesiin viimeisen 20 vuoden aikana, sanoo Januna Ali Jama, merirosvojen puhemies Puntmaassa.
Afrikan sarvessa Somalialla on Afrikan pisin, 3 300 km pitkä rannikko. Alueen rannikkovedet on tunnettu arvokkaista meren antimistaan kuten hummereistaan ja tonnikaloista. Somalian valtion romahtaminen teki alueen vesistä vapaata riistaa ulkomaisille ryöstökalastajille maapallon vapaiden rannikkoalueiden kaventuessa ja kalakantojen romahtaessa ryöstökalastuksen takia. YK:n elintarvikejärjestön FAOn arvioiden mukaan Afrikan sarven alueella kalastaa noin 700 ulkomaista alusta, jotka käyttävät kalakantoja tuhoavia kalastusmenetelmiä, kuten pohjatroolausta. Ulkomaiset laittomat kalastajat saapuvat alueelle ja pitävät paikalliset kalastajat loitolla painevesitykeillä ja tuliasein.
Laittoman kalastuksen arvoksi arvioidaan 90–300 miljoonaa Yhdysvaltain dollaria vuodessa. Ulkomaiset kalastusalukset ottavat alueen vesistä huomattavasti enemmän ruokaa ja proteiinia, kuin mitä avustusjärjestöt toimittavat ruoka-apuna nälän runtelemaan Afrikan sarveen. Ulkomaisten kalastusalusten harjoittama systemaattinen Somalian resurssien ryöstäminen on kiistämättä alkusyitä sekä voimakas motiivi somalialaisten merirosvojen synnylle.
Kalastusaluksia Somalian vesille tulee lähialueelta kuten Keniasta, Pakistanista, Saudi-Arabiasta, Sri Lankasta ja Jemenistä,  mutta myös hyvin kaukaa, kuten Belizestä, Ranskasta, Hondurasista, Japanista, Etelä-Koreasta, Espanjasta ja Taiwanilta. Näiden joukossa on samoja maita, jotka ovat lähettäneet alueelle sota-aluksiaan jahtaamaan merirosvoja.
Monet merirosvoista ovat aloittaneet uransa alun perin paikallisina kalastajina. Tilanne on johtanut siihen, että jotkut merirosvot kutsuvat itseään “rannikkovartijoiksi” ja lunnasrahoja “sakoiksi”. On selvää, että muutamat avopaateilla kulkevat kauppalaivoja kaappaavat merirosvot eivät ole ainoita rosvoja Afrikan sarven vesillä.
"On erityisen ironista, että monet maat, jotka lähettävät sotalaivansa Afrikan Sarven vesille partioimaan merirosvoja ovat itse mukana kalastuslaivastoissa, jotka jatkuvasti ryöstävät Somalian rannikon luonnonrikkauksia" toteaa australialainen kalastustutkija Clive Schofield Wollongongin yliopistosta.
Kalastuselinkeinon heikkeneminen on kuitenkin liian yksinkertainen syy merirosvouden synnylle, sillä merirosvous on järjestäytynyttä rikollisuutta, mutta Afrikan kalakantojen heikkeneminen on todellista. Useimmat somalit jotka näkevät sotalaivoja rannikollaan uskovat, että ne ovat tulleet puolustamaan ulkomaalaisia aluksia kuten ryöstökalastusta harjoittavia kalastusaluksia.
Jan Evert Veer
Jan Evert Veer (s. 1. marraskuuta 1950 Haag) on alankomaalainen entinen vesipalloilija. Hän sai vuoden 1976 kesäolympialaisissa Montrealissa joukkueineen pronssia. Kesäolympialaisissa 1972 Münchenissä hän kuului seitsemänneksi ja kesäolympialaisissa 1980 Moskovassa kuudenneksi sijoittuneeseen joukkueeseen.
Afrikan sarven merirosvous
Ongelmajätteiden dumppaaminen
Tsunamin rannikolle merestä nostattamat ongelmajätteet paljastivat, myös että Somalian rannikkoa on käytetty myrkyllisten ja radioaktiivisten teollisuusjätteiden kaatopaikkana. Somalian kalastajat kertovat, kuinka saaliit oli vähentyneet ja verkot rikkoutuneet rannikolle dumpattuihin ongelmajätteisiin.
Italialainen sanomalehti Famiglia Cristiana julkaisi artikkelisarjan 1997–1998, jossa kerrottiin, kuinka sveitsiläinen Achair Partners ja italialainen jätealan sijoittaja Progresso olivat tehneet laittoman sopimuksen jätteiden dumppaamisesta Somalian rannikkovesille. He olivat maksaneet somalialaiselle sotalordille Ali Mahdi Mohamedille 10 miljoonasta tonnista myrkyllistä jätettä 80 miljoonaa dollaria. Jätteen hinnaksi tuli 8 dollaria tonnilta, kun asianmukaisesti käsiteltynä ongelmajätteen hinnaksi olisi tullut 1 000 dollaria tonnilta. Ali Mahdi, joka hallitsi Mogadishun pohjoista osaa vuosina 1992–1995 ja teki yhteistyötä YK:n avustusjärjestöjen kanssa, on kieltäytynyt kommentoimasta väitteitä.
Merirosvouden ratkaisu
Somalian ongelmia on vuosikymmeniä yritetty ratkaista maan ulkopuolelta. Jotkut asiantuntijat ovat esittäneet, että ratkaisu Somalian ongelmiin saattaisi löytyä Somaliasta. Siad Barren hallinnon kukistuttua Somaliasta on puuttunut toimiva keskushallitus. Kaupunkialueilla, kuten Mogadishussa toimii kuitenkin asukkaiden organisoimia yksityisiä poliisivoimia. Valtiovallan kukistuttua somalialaiset yksinkertaisesti ottivat uudestaan käyttöön perinteisen klaanipohjaisen hallinnon, jota siirtomaavalta tai Siad Barren diktatuuri ei koskaan pystynyt hävittämään. Somalien perinteistä yhteiskuntamuotoa pidetään anarkistisena, sillä yhteiskuntatieteilijöiden mukaan somalien paimentolainen elintapa ajautuu helposti ristiriitoihin paikalleen asettuneen, järjestäytyneen yhteiskunnan kanssa. Poliittinen liittolaisuus perustuu vahvemmin klaaniin kuin puolueeseen. Tämä tekee keskitetyn hallinnon erittäin vaikeaksi. . Antropologi Spencer MacCallumin mukaan ainoa hallintovalta, joka toimii Somaliassa on perinteiset Xeer-käräjät. Käräjillä sovitaan klaanien välisistä periaatteista, jotka takaavat matkustajalle turvallisen matkan, kauppiaille rehdin kaupan periaatteet. Xeer-käräjät toimivat lähes muinaiseen malliin kaikkialla maassa etenkin maaseudulla. MacCallum pitää Xeer-käräjien ansiona, että Somalia on selvinnyt niin hyvin ilman keskitettyä hallintoa, koska Xeer takaa lainsuojan kaupalle ja taloudelliselle kehitykselle. Laki ja rikokset määritellään omistusoikeuden mukaan ja rikosoikeus perustuu korvaukseen eikä vankeuteen. Vaikka Xeer-käräjät periaatteessa vastustaa verotusta, se takaa kuitenkin normaalin kaupankäynnin ja taloudellisen kehityksen MacCallum vertaa Xeer-käräjiä kuudennen vuosisadan Skotlantiin, josta myös puuttui keskitetty vallanpito. Joidenkin asiantuntijoiden mukaan merirosvouteen Xeer-käräjiltä voisi löytyä pysyvä ratkaisu. Tällöin epäilemättä selvitettäisiin myös korvausvelvollisuus ryöstökalastuksen ja ongelmajätteiden dumppauksen osalta.
Tracy Austin
Ura
Austin voitti juniorina 21 ikäryhmänsä turnausta. Vuonna 1977 hänestä tuli kautta aikain nuorin ammattilaisturnauksen voittanut pelaaja voitettuaan Portlandissa pelatun turnauksen 14 vuoden ja 28 päivän ikäisenä. Myöhemmin samana vuonna hän teki Grand Slam -debyyttinsä Yhdysvaltain avoimissa ja eteni turnauksen puolivälieriin.
Austinista tuli nuorin Yhdysvaltain avoimet voittanut pelaaja vuonna 1979, 16 vuoden ja yhdeksän kuukauden ikäisenä. Hän kohtasi loppuottelussa maailmanlistan ykkösen Chris Evertin, joka oli voittanut turnauksen aiempina vuosina neljästi peräkkäin. Austin voitti ottelun suoraan kahdessa erässä luvuin 6–4, 6–3. Aiemmin samana vuonna Austin oli katkaissut Evertin 125-ottelun mittaisen voittoputken massakentillä voittamalla tämän Italian avointen välierissä.
Austin voitti Yhdysvaltain avoimet toistamiseen vuonna 1981 voitettuaan Martina Navrátilován tiukassa kolmieräisessä kamppailussa luvuin 1–6, 7–6, 7–6.
Vuonna 1980 Austin voitti Wimbledonin sekanelinpelin parinaan veljensä John Austin. Hän selviytyi Wimbledonin kaksinpelin välieriin kahdesti, vuosina 1979 ja 1980.
Austin oli lyhyen aikaa maailmanlistan ykköspelaaja vuonna 1980, jolloin hän rikkoi näin kahden pelaajan, Chris Evertin ja Martina Navrátilován, kuusi vuotta kestäneen valtakauden. Hän oli kolme kertaa voittamassa Yhdysvaltain joukkueessa naisten arvostetuinta nelinpeliturnausta Fed Cupia (vuosina 1979, 1980 ja 1981). Menestyskauden jälkeen hänen peliotteensa alkoivat kuitenkin heikentyä selkävaivojen takia. Hän voitti viimeisen, 29. ammattilaisturnauksensa San Diegossa vuonna 1982. Loukkaantumiset pakottivat hänet lopulta lopettamaan uransa vuonna 1983 vain 21-vuotiaana.
Austin joutui vuonna 1989 vakavaan auto-onnettomuuteen mutta selviytyi. Hän yritti paluuta tenniskentille vuosina 1993 ja 1994 mutta ei menestynyt erityisen hyvin. Hänet valittiin International Tennis Hall of Fameen vuonna 1992 kaikkien aikojen nuorimpana pelaajana.
Lopettamisensa jälkeen Austin on toiminut useasti tenniskommentaattorina NBC:llä ja USA Networkillä.
Konstantínos Kokkinákis
Konstantínos ”Kóstas” Kokkinákis (s. 9. lokakuuta 1975) on kreikkalainen vesipalloilija. Hänen seuransa on Ateenan Ethnikos GS. Hän kuului kesäolympialaisissa 2008 Pekingissä seitsemänneksi ja kesäolympialaisissa 2012 Lontoossa yhdeksänneksi sijoittuneeseen joukkueeseen.
Päivät kuin unta (elokuva)
Päivät kuin unta on Elias Koskimiehen ohjaama ja käsikirjoittama televisioelokuva vuodelta 2010. Sen ensiesitys oli Yle TV1:ssä 29. maaliskuuta 2010 ja uusinta esitettiin 2. huhtikuuta 2010. Elokuva näytettiin uudestaan Yle TV2:ssa 18. joulukuuta 2013. Elokuva palkittiin Tampereen lyhytelokuvajuhlilla vuonna 2011.
Juoni
Drag queenit Miss Tampax (Jani Toivola), Marion Monroe (Jarkko Tamminen) ja Moonis Melon (Aku Hirviniemi) kaappaavat homofobisia lausuntoja jakelevan poliitikko Markku Wenningin (Juha Varis) raskaana olevan vaimon Kitty Wenningin (Sanna Stellan).
Lähteet
http://www.imdb.com/title/tt1863358/ http://www.elonet.fi/fi/elokuva/1500052 http://tv1.yle.fi/juttuarkisto/kotimainen-draama/kotikatsomo-paivat-kuin-unta
Amir Hadad
Amir Hadad (s. 17. helmikuuta 1978 Ramla) on israelilainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 180 huhtikuussa 2003 ja nelinpelissä sijalle 87 toukokuussa 2003. Hän on voittanut yhden ATP-haastajaturnauksen kaksinpelissä. Hän on edustanut Israelia Davis Cupissa kahdeksassa maaottelussa vuosina 1998–2009.
Ranskan avoimien 2002 pääsarjaan Hadad pääsi karsintojen kautta. Ensimmäisellä kierroksella hän voitti Christophe Rochusin lukemin 6–1, 6–2, 6–7(4), 6–2, mutta hävisi toisella kierroksella Jarkko Niemiselle lukemin 7–6(4), 4–6, 4–6, 5–7.
Kaarlo Vilho Martonen
Kaarlo Vilho (K. V.) Martonen (2. syyskuuta 1881 Vaasa – 7. helmikuuta 1949 Helsinki) oli Vaasan läänin maaherra 1930–1938 ja korkeimman hallinto-oikeuden hallintosihteeri 1938–1949.
Martonen työskenteli vuosina 1905–1919 eri viroissa Vaasan ja Kuopion läänin hallinnoissa sekä 1919–1930 Turun ja Porin läänin lääninsihteerinä. Hän osallistui vuonna 1917 suojeluskuntien perustamiseen ja sisällissodan aikana muun muassa Vaasan valtaukseen. Presidentti P. E. Svinhufvud nimitti Martosen maaherraksi elokuussa 1930 Lapuan liikkeen levottomuuksien vuoksi tehtävää tilapäisesti hoitaneen eversti Erik Heinrichsin tilalle. Presidentti Kyösti Kallio erotti Martosen helmikuussa 1938, koska tämän maine oli kärsinyt erään avioero-oikeudenkäynnin seurauksena.
Ekotehokkuus
Ekotehokkuus tarkoittaa sitä, että tehdään enemmän tavaroita ja palveluja samalla kun tuotetaan vähemmän päästöjä ja saasteita. Ekotehokas tuotanto on näin ympäristöä vähemmän kuluttavaa tuotantoa.
Juurtotatti
Juurtotatti (Caloboletus radicans, syn. Boletus radicans) on Suomessa erittäin harvinainen syötäväksi kelpaamaton tattilaji. Siitä tunnetaan Suomessa ainoastaan yksi löytö. Sienen lakki on harmaanvalkoinen, halkeillut tai oliivinvärinen. Sienen jalka on kellertävä ja maku on karvas. Sieni kasvaa kalkkimailla lehdoissa ja puistomailla.
Praedor (sarjakuva)
Praedor on suomalaisen Petri Hiltusen piirtämä sarjakuva, joka sijoittuu Jaconian fantasiamaailmaan. Praedorit ovat sotureita, jotka etsivät aarteita hirviöiden kansoittamilta alueilta, Borvariasta. Tarinat ovat luonteeltaan miekka ja magia -tyylin fantasiaa.
Hiltunen kuitenkin pyrkii kääntämään fantasiagenren kliseitä nurinniskoin. Hän on ottanut sarjaansa vaikutteita mm. italowesterneistä.
Hiltunen piirsi ensimmäisen Praedor-sarjakuvan vuonna 1985. Koston merkki ilmestyi vuonna 1986.
Praedor-sarjakuvia on ilmestynyt mm. Tähtivaeltaja-, Magus- ja Jysäys-lehdissä. Maguksessa ilmestyneet tarinat Kuninkaan lapset ja Kuolleen jumalan palvelija on julkaistu myös samannimisinä albumeina, ja muissa lehdissä ilmestyneistä lyhyemmistä tarinoista on koottu kolmas Praedor-albumi Koston merkki.
Ville Vuorelan vuonna 2000 tekemän, samaan kuvitteelliseen paikkaan sijoittuvan roolipelin vaikutuksesta Praedorista kehittyi useiden kirjoittajien jakama yhteinen fantasiamaailma. Praedorin maailmaan sijoittuvia tarinoita ovat sittemmin kirjoittaneet mm. Vuorela ja Erkka Leppänen. Kaikkiaan kirjoittajia on parikymmentä. Kirjoja on julkaistu vuoteen 2021 mennessä 20 kappaletta. Praedor-roolipelin ympärille kehittynyt pitkäaikainen ja aktiivinen yhteisö on Suomessa ainutlaatuinen ilmiö.
Burger Games on julkaissut Praedor-sarjakuviin perustuvan Praedor-roolipelin.
Joulukuussa 2020 roolipelistä ilmestyi uudistettu laitos.
Potenza
Potenza on kaupunki eteläisessä Italiassa Basilicatassa. Se on Potenzan maakunnan ja Basilicatan alueen pääkaupunki. Vuoden 2015 lopulla siellä oli 67 122 asukasta.
Potenza kärsi pommituksista toisessa maailmansodassa.
Tunnettuja henkilöitä
Potenzan tunnetuimpia henkilöitä:
Ystävyyskaupungit
Potenzan ystävyyskaupunkeja ovat:
Nyrkkeily kesäolympialaisissa 2020 – naisten 57 kg
Naisten 57 kg painoluokka nyrkkeilyssä Tokion olympialaisissa 2020 kilpaillaan 24. heinäkuuta – 3. elokuuta 2021 Kokugikan Arenalla. Kilpailuun osallistuu 20 nyrkkeilijää.
Karsinnat
Eri maanosille on myönnetty eri määrä paikkoja olympiaturnaukseen. Euroopan karsintaturnauksesta olympialaisiin pääsee kuusi urheilijaa, Afrikasta kaksi, Amerikasta kolme ja Aasian ja Oseanian yhteisestä turnauksesta neljä urheilijaa. Yhdestä maasta voi osallistua vain yksi nyrkkeilijä. Neljä paikkaa jaetaan rankingpisteiden perusteella siten, että jokaisen maantieteellisen alueen paras urheilija, jonka maalla ei ole vielä edustusta kyseisessä painoluokassa, pääsee kisoihin. Isäntämaa Japanille on taattu kaksi paikkaa naisten turnauksissa pois lukien suurin painoluokka. Jos Japani saa urheilijat jo muiden karsintojen kautta, ei Japani saa ylimääräistä urheilijaa painoluokkaan. Tämän lisäksi olympiaturnaukseen kutsutaan yksi urheilija.
Vällykit
Vällykit (Lasiopogon) on asterikasvien (Asteraceae) heimoon kuuluva kasvisuku. Sukuun kuuluu yhdeksän lajia.
Vällykkien (Lasiopogon) suvun tieteellinen nimi on eläinkunnassa yhden petokärpässuvun tieteellinen nimi.
Granholm
Granholm on muun muassa seuraavien henkilöiden sukunimi:
Lasiopogon
Lasiopogon on tieteellinen suvun nimi, joka voi tarkoittaa kasvisukua tai hyönteissukua.
Vilho Heino
Ferdinand Wilhelm ”Vilho” Juhonpoika Heino (26. syyskuuta 1887 – 11. lokakuuta 1918) oli kiikoislainen työmies, mäkitupalaisen poika ja Kiikoisten punakaartin päällikkö Suomen sisällissodassa. Hän toimi Lavian–Suodenniemen rintamalla Kiikoisten rintamapäällikkönä.
Heino osallistui monien valkoisiksi epäiltyjen vankien kuulusteluihin, ja oli tekemisissä useiden alueellaan tapahtuneiden vankien joukkomurhien kanssa. Sodan lopussa hän pakeni ja jäi Lahdessa vangiksi. Hänet tuomittiin kuolemaan ja teloitettiin ampumalla Hennalan vankileirissä. Heino oli yksi viimeisistä, jotka ehdittiin ampua ennen kuin valtiorikosoikeuksien langettamien kuolemantuomioiden täytäntöönpano keskeytettiin ja yleinen armahdus lievensi nämä elinkautisiksi kuritushuonerangaistuksiksi.
Heino esiintyy anonyyminä Väinö Linnan romaanissa Täällä Pohjantähden alla 2, jossa kuvataan hänen teloituksensa Hennalan vankileirissä. Hänen Piilosen mukaan vankisellin seinään kirjoittamansa sanat mainitaan myös Linnan kirjassa nimellä ”Frans Wilhelm Laakso”.
Guillermo Leaden
Guillermo Leaden (20. heinäkuuta 1913 Buenos Aires – 14. heinäkuuta 2014) oli 23. marraskuuta 1941 pappisvihkimyksensä saanut, salesiaanien sääntökuntaan kuulunut katolinen pappi. Hänet nimitettiin 28. toukokuuta 1975 Buenos Airesin arkkihiippakunnan vihkipiispaksi ja Theudaliksen titulaaripiispaksi. Hän sai vihkimyksen piispaksi 8. elokuuta samana vuonna. Leaden jäi eläkkeelle 10. huhtikuuta 1992 ja kuoli muutamaa päivää vaille 101-vuotiaana heinäkuussa 2014.
Hiihdon maailmanmestaruuskilpailut 1927
Vuoden 1927 hiihdon MM-kilpailut järjestettiin Cortina d'Ampezzossa Italiassa 2.–5. helmikuuta.
18 km
Päivämäärä: 3. helmikuuta
<br style="clear:both" />
50 km
Päivämäärä: 5. helmikuuta
<br style="clear:both" />
Normaalimäki + 18 km
Päivämäärä: 2. helmikuuta
<br style="clear:both" />
Mitalitaulukko
<br style="clear:both" />
Brünigpass
thumb|Solan kautta kulkee sekä maantie että rautatie.
Brünigpass on alppisola Sveitsissä. Sen korkein kohta on 1 008 metrin korkeudessa meren pinnasta. Sola yhdistää Bernin kantonin ja erityisesti Bernin ylämaan ja Haslitalin Sveitsin itäisempiin osiin, muun muassa Luzernin, Obwaldenin ja Nidwaldenin kantoneihin.
Sola on ikivanha kulkureitti. Ensimmäinen varsinainen solatie otettiin käyttöön 1860-luvulla. Se on kansallinen päätie numero 4 (H4) ja valtatie numero 8 (N8), jota muutetaan moottoritieksi (A8). Tie on auki ympäri vuoden.
Brünigpassin kautta kulkeva Zentralbahnin rautatie Interlakenista Luzerniin otettiin käyttöön vuonna 1888.
American Hot Wax (albumi)
American Hot Wax on soundtrack-tupla-albumi Paramount Picturesin samannimisestä elokuvasta, jonka on ohjannut Floyd Mutrux ja jonka pääosassa on Tim McIntiren esittämä Alan Freed. Albumi on omistettu Freedin muistolle – "miehelle, joka aloitti sen kaiken".
Julkaisuvuosi on 1978 ja levy-yhtiö A&M Records.
Kappaleet
Introduction of Alan Freed 1. Big Beat Band: "Hot Wax Theme" – 2:17 2. Prof. LaPlano and The Planotones: "Rock And Roll Is Here to Stay" – 4:13 3. Delights: "Mister Lee" – 2:37 4. Delights: "Maybe" – 3:30 5. Clark Otis: "Hey Little Girl" – 2:49 6. Chuck Berry: "Reelin’ And Rockin’" – 2:55 7. Chuck Berry: "Roll Over Beethoven" – 1:59
1. The Chesterfields: "Why Do Fools Fall in Love" – 2:40 2. The Chesterfields: "That Is Rock And Roll" – 3:50 3. Screamin’ Jay Hawkins: "I Put a Spell on You" – 4:20 4. Timmy & The Tulips: "Mister Blue" – 2:42 5. Jerry Lee Lewis: "Whole Lotta Shakin’ Goin’ on" – 3:02 6. Jerry Lee Lewis: "Great Balls of Fire" – 2:00
1. Chuck Berry: "Sweet Little Sixteen" – 3:00 2. Jackie Wilson: That’s Why (I Love You So) – 2:03 3. The Moonglows: "Sincerely" – 3:09 4. The Drifters: "There Goes My Baby" – 2:07 5. The Mystics: "Hushabye" – 2:31 6. Buddy Holly: "Rave on" – 1:47 7. Maurice Williams & The Zodiacs: "Stay" – 1:37
1. Little Richard: "Tutti Frutti" – 2:22 2. The Cadillacs: "Zoom" – 2:21 3. The Elegants: "Little Star" – 2:38 4. The Turbans: "When You Dance" – 2:55 5. Bobby Darin: "Splish Splash" – 2:10 6. Frankie Ford: "Sea Cruise" – 2:41 7. The Spaniels: "Goodnight It’s Time to Go" – 2:44
Kokoonpanot
Joe Esposito, Ed Hokenson ja Bruce Sudano ovat yhtyeestä Brooklyn Dreams, joka on Millennium Recordsin kiinnitys.
Brenda Russell on duosta Brenda and Brian Russell (Rocket Records).
Gary Barone, Jock Ellis, Tim McIntire, Wolfgang Melz ja Don Poncher ovat yhtyeestä Funzone (First Artists Records).
Paul Griffin on Warner Bros. Recordsin ja Jerry Lee Lewis Mercury Recordsin artisti.
Tuotantotietoja
LP-levykansiossa on avautuvat kannet ja sisäpuolella on valokuvat elokuvan esiintyjistä: Alan Freed, Clark Otis, Timmy and The Tulips, Cheryl, Jerry Lee Lewis, Screamin’ Jay Hawkins, Prof. La Plano and The Planotones, Chuck Berry, Teenage Louise, Mike (Jay Leno), The Delights, Artie Moress ja The Chesterfields.
Kiitokset
Lance Freed, Rick Eaker, Lawrence P. Mortorff, Marcia Vance, Gil Friesen, Jerry Moss, Michael Ochs, House Of Oldies – Bleecker St., New York City, Carl Fortina, Don Phillips, Eric Mercury, Jon Waxman, Jan Westley, Dorene Lauer, Patti Roberts, Eldridge Walker, Dorothy Rupe, Gretchen Renell, Dick Smedley, Ken Powell.
Tiistenjoen kirkko
Tiistenjoen kirkko on Lapuan Tiistenjoella sijaitseva rakennusmestari Eero Ojaniemen johdolla 1952–1953 valmistunut puinen päätytornillinen pitkäkirkko, joka tehtiin 1941 palaneen kirkon tilalle. Kirkon rakennustoimikunta valittiin 1949. Rakennustöiden käynnistyttyä tehtiin ensin kivijalka talkootyönä. Puurakenteet tekivät urakalla kuortanelaiset Takasen veljekset. Uuden kirkon vihkiäiset olivat 27. syyskuuta 1953.
Kirkon kellot ovat vuosilta 1982 ja 1979. Istumapaikkoja kirkossa on 550 hengelle. Runkohuoneesta ulkonee sitä kapeampi kuori ja pieni kylkiäinen. Runkohuoneessa on satulakatto, torni on nelipäätyinen ja sen ikkunat ovat suorapäätteiset, runkohuoneessa ne ovat pyörökaariset. Kirkkosali on jaettu pylväillä kolmilaivaiseksi, keskilaivan sisäkatto on pyöristetty ja sivulaivoissa on tasakatot. Kirkon alttaritaulu Tulkaa minun tyköni kaikki työtätekevät ja raskautetut on Kaarlo Lamminheimon 1953 maalaama. Kangasalan urkutehtaan alun perin Impilahden kirkkoon 1937 valmistamat 24-äänikertaiset urut tuotiin Tiistenjoen kirkkoon 1953.
Poiketen normaalista kirkkorakennusta eikä viereistä seurakuntataloa omista seurakunta vaan kyläkirkkoyhdistys, jonka toimintaa seurakunta tukee.
Odotus (kappale)
Odotus on Viikatteen single. Se on Viikatteen ensimmäinen virallinen single. Sitä ei ole julkaistu albumilla. Odotus julkaistiin 7 tuuman vinyylinä 500 kappaleen painoksena. Julkaisu on Longplay Musicin ensimmäinen. Kannet on tehnyt Arvo Viikate. Värivinyyli on levy-yhtiön sanoin huolen harmaa.
Yhtyeen kokoonpano
+
Kauko-Aatos Leväaho
Kauko-Aatos Leväaho (alk. Levänen; 13. marraskuuta 1925 Leningrad – 1. toukokuuta 2022 ) oli suomalainen toimittaja. Leväaho työskenteli vapaana urheilutoimittajana vuodesta 1946 lähtien, mutta varsinaisen työuransa hän teki Veikkauksen tiedottajana.
Varhaiset vuodet
Leväahon isä oli sisällissodan jälkeen Neuvosto-Venäjällä maanpaossa asunut lakimies Jalmari Leväaho (synt. Levänen) ja äiti pietarinsuomalainen Alma Sofia Aholainen (1896–1992). Perheen kaksi muuta poikaa ovat toimittaja Veikko Leväaho (1924–2009) ja liikuntaneuvos Tapio Leväaho (s. 1930). Äiti palasi Leningradissa syntyneiden poikiensa kanssa Suomeen vuonna 1928, mutta isä joutui passittomana ylittämään rajan salaa. Helsinkiin asettunut perhe otti vuonna 1929 sukunimekseen Leväaho, joka on yhdistelmä vanhempien sukunimistä.
Toimittaja ja urheiluvaikuttaja
Leväaho lähti jatkosotaan lokakuussa 1943 ja aloitti Suomen Sosialidemokraatin urheiluavustajana vuonna 1946. Leväaho kirjoitti ylioppilaaksi 1947, jonka jälkeen hän opiskeli valtiotieteitä Helsingin yliopistossa. Työuransa Leväaho teki vuosina 1949─1988 Veikkauksen tiedottajana ja toimi viimeksi osastopäällikkönä. Hän avusti myös useita sanomalehtiä sekä Yleisradion urheilutoimitusta 1956–1995. Suomen Sosialidemokraatin ohella Leväaho avusti muun muassa Työväen Sanomalehtien Tietotoimistoa sekä TUL-lehteä ja Veikkaus–Lotto-lehteä. Toimittajana Leväaho oli paikalla 18 olympiakisoissa vuosina 1952─2008. Hän kirjoitti useita artikkeleita urheiluaiheisiin tietosanakirjoihin.
Leväaho hoiti myös lukuisia luottamustehtäviä eri liikunta- ja urheilujärjestöissä. Hän oli muun muassa Urheilutoimittajain Liiton toiminnanjohtajana sekä Suomen radio- ja televisioselostajien liiton puheenjohtajana. Työväen Urheiluliiton sisäisen valtataistelun aikana Leväaho kuului vanhan urheilutoverinsa Väinö Leskisen kannattajiin. TUL:n hajaantuessa hän oli vuonna 1959 perustamassa Työväen Urheiluseurojen Keskusliittoa toimien järjestön perustavan kokouksen sihteerinä. Leväaho vaikutti TUK:ssa aina sen lakkauttamiseen ja TUL:n yhdentymiseen vuoteen 1979 saakka. Puoluepolitiikkaan Leväaho osallistui sosialidemokraattien edustajana, ja hän oli muun muassa Helsingin kaupungin liikuntalautakunnan jäsen. Leväaho on myös SDP:n kunniajäsen.
Urheilu-ura
Urheilu-urallaan Leväaho pelasi 1940–1950-luvulla käsipalloa, jalkapalloa ja vesipalloa SM-sarjassa sekä koripalloa, jääkiekkoa ja jääpalloa TUL:n mestaruussarjassa. Vesipallossa Leväaho saavutti SM-pronssia Helsingin Työväen Uimarien joukkueessa vuonna 1954, ja hän oli seuran päävalmentaja vuosina 1956–1966. Hän toimi myös kansainvälisenä vesipallotuomarina sekä Suomen vesipallomaajoukkueen johtajana 1965–1968.
Muissa palloilulajeissa Leväaho edusti Helsingin Kullervoa. Jalkapallossa hän pelasi Kullervon joukkueessa viisi ottelua Mestaruussarjassa vuonna 1950 ja edusti seuraa vielä Suomensarjassa 1951–1954. Käsipallossa Leväaho valittiin maajoukkueen varamieheksi vuonna 1948.
Jari Kettunen
Jari ”Kepa” Kettunen (s. 3. toukokuuta 1962) on suomalainen rumpali ja laulunkirjoittaja. Hän soittaa lisäksi erilaisia lyömäsoittimia, sähkökitaraa sekä laulaa taustoja.
Koulutus ja pedagogin työ
Kettunen opiskeli rumpujensoittoa Pop & Jazz Konservatoriossa ja lyömäsoittimia Kuopion musiikkiopistossa. Hän on toiminut sittemmin rumpujensoiton opettajana Metropolia Ammattikorkeakoulussa  ja Porvoon musiikkiopistossa.
Yhtyeet
Kettunen soittaa muuan muassa Riku Niemi Orchestrassa, Laura Sippola &Tuki -yhtyeessä, Tijuana Taxissa, Vantaan Viihdeorkesterissa, Aboriginal Pig Bandissa, Jukka Syrenius Bandissä sekä Heikki Salo Tulipalo -yhtyeessä. Kettunen on myös toiminut Wigwamin rumpalina vuodesta 1993, minkä lisäksi hän on soittanut Kari Tapion, Pave Maijasen, Honey B. and the T-Bonesin ja Kojon yhtyeissä. Kettunen on myös studio-, TV- ja teatterimuusikko. Hän on ollut Agentsin vakituinen rumpali vuodesta 2014.
Sooloprojektit
Kettunen julkaisi keväällä 2009 rautalanka-levyn Long Prairie River, joka sisältää 12 hänen omaa sävellystään. Hän soittaa levyllä rumpujen lisäksi soolokitara-osuudet. Albumin ohessa julkaistiin sarjakuvavihko, jonka kuvituksesta vastaa sivellinvedoin sarjakuvataiteilija Petteri Tikkanen.
Levyn ensimmäinen kappale on "KGB", jonka rautalankayhtye The Shadows levytti aikanaan nimellä "FBI". Kettusen versio ei kuitenkaan ole Shadows-cover, vaan perkussio- ja tasavireinstrumenteille uudelleen sovitettu versio.
Vuonna 2010 Kettunen sävelsi levylle jatkoa.
Kotkan ruusu (albumi)
Kotkan ruusu on Pauli Räsäsen vuonna 2000 20 suosikkia -sarjassa julkaistu albumi.
Kappaleet
Kaikki kappaleet sovittanut Kaarlo Valkama, ellei toisin mainittu.
Kappaleilla 8–16 soittaa Humppa-Veikot.
Danijel Premuš
Danijel Premuš (s. 15. huhtikuuta 1981 Rijeka) on kroatialaissyntyinen, sittemmin Italiaa edustamaan siirtynyt vesipalloilija. Kesäolympialaisissa 2004 Ateenassa hän kuului Kroatian kymmenenneksi sijoittuneeseen joukkueeseen. Vuoden 2012 kesäolympialaisissa Lontoossa hän sai Italian joukkueen kanssa hopeaa.
Kalle Linden
Kaarle Henrik Linden (7. maaliskuuta 1872 Messukylä – 28. maaliskuuta 1918 ) oli tamperelainen peltiseppä ja punakaartin pataljoonan päällikkö Suomen sisällissodan aikana. Hän kuului Tampereen työväen järjestyskaartin johtokuntaan syksystä 1917 alkaen. Tampereen taistelun aikana Linden komensi Tampereen punakaartin I pataljoonaa, joka taisteli Tampereen keuhkotautiparantolan mäellä. Hän kaatui toisen tietolähteen mukaan Tampereen taistelussa 45-vuotiaana. Suomen sotasurmat 1914-22 -tietokannan mukaan taas tamperelainen vaskiseppä ja punakaartilainen Kaarlo Henrik Lindén kaatui 46-vuotiaana 4. huhtikuuta 1918 Messukylässä ja jätti jälkeensä vaimon ja kolme lasta.
Valkonaamaliitäjä
Valkonaamaliitäjä (Calonectris leucomelas) on Tyynellämerellä pesivä valtamerilintu.
Koko ja ulkonäkö
Linnun pituus on noin 48 cm ja siipien kärkiväli noin 120 cm.
Esiintyminen
Valkonaamaliitäjä pesii runsaana Japanissa ja useilla saarilla Japanin merialueella, sekä Etelä-Koreassa Sasudon saarella, missä rotat tuhosivat suuren osan pesinnöistä. Ne talvehtivat pääasiassa Australian pohjoisilla vesillä, mutta yksittäisiä harhailijoita on nähty Yhdysvaltain rannikolla ja muun muassa Israelissa. Maailman populaatio on kooltaan noin kolme miljoonaa yksilöä. Coenraad Jacob Temminck kuvaili lajin holotyypin Japaninmereltä Nagasakinlahdelta.
Ravinto
Ruokavalio koostuu enimmäkseen kaloista ja kalmareista. Laji seurailee usein anjovistroolareita.
Sakari Kännö
Sakari Kännö (s. 7. huhtikuuta 1941 Tarvasjoki) on suomalainen biologi, hallinto-oikeustuomari ja kirjailija.
Perhe
Sakari Kännö on syntynyt Turun lähellä Tarvasjoella. Hänen vanhempansa ovat autoilija Urpo Kännö ja Laura Kännö.
Vuonna 1968 Kännö avioitui ja puolisoksi tuli Anja-Marja (Marjukka) Kännö, os. Kuivalainen. Hän on koulutukseltaan luonnontieteen kandidaatti ja toiminut biologian opettajana. Lapsia on kolme.
Opinnot
Ylioppilaaksi Kännö pääsi Elisenvaaran yhteiskoulusta Karinaisten Kyrössä 1961 ja opiskeli Turun yliopistossa biologiaa, pääaineenaan eläintiede. Filosofian kandidaatiksi hän valmistui 1971.
Työura
Kalatalousopettajana hän oli Harjun kalastajakoulussa Virolahdella 1970 – 1973. Välillä Kännö toimi Saaristomeren biologisen aseman (Lohm) asemanhoitajana 1970 – 1971.
Pisimmän toimikauden sijaintipaikkana Kännöillä oli Rovaniemi. Vuosina 1973 – 1994 Kännö toimi kalabiologina Lapissa vesihallinnon tehtävissä, päätyönään vesioikeudellisten toimitusten vahinkoarviot ja toimenpide-esitykset.
Luonnontalouden alan vesiylioikeudenneuvoksena Kännö oli Vesiylioikeudessa Vaasassa 1994 – 1999 ja luonnontalouden alan hallinto-oikeustuomarina Vaasan hallinto-oikeudessa 1999 – 2002. Eläkkeelle hän jäi 2002.
Työsisältöjä
Turun yliopisto hankki sähkökalastuslaitteen Saksasta. Kännö tuli uranuurtajaksi ensimmäisenä laitteen käyttäjänä Suomessa. Veteen muodostettiin sähkökalastuslaitteen avulla sykkivä tasavirtakenttä, joka tainnutti kalat niiden määrän arvioimista, näytteenottoa tai mittauksia varten. Kalat voitiin päästää niiden toinnuttua takaisin veteen. Laite hyödytti selvitettäessä ja laskettaessa tietyllä alueella oleva kalakantaa. Kännö käytti laitetta niin etelän kuin Lapin työssään. Saatiin kätevästi mm. taimen- ja harjus kantoja selvitetyksi.
Yliopistotyöaikana Kännö piti kenttäkursseja Saaristomeren biologisella asemalla Seilissä. Merentutkimusalus Arandalla neljänä kesänä hän oli silakkatutkimuksissa.